PB ตั้ง “อภิชาติ ธรรมมโนมัย” นั่งประธานบอร์ด มีผลทันที
PB ตั้ง "อภิชาติ ธรรมมโนมัย" นั่งประธานบอร์ด เป็นประธานกรรมการและกรรมการผู้อำนวยการ มีผลตั้งแต่วันที่ 17 ต.ค. 65 เป็นต้นไป แทน "พิพัฒ พะเนียงเวทย์"
PB ตั้ง "อภิชาติ ธรรมมโนมัย" นั่งประธานบอร์ด เป็นประธานกรรมการและกรรมการผู้อำนวยการ มีผลตั้งแต่วันที่ 17 ต.ค. 65 เป็นต้นไป แทน "พิพัฒ พะเนียงเวทย์"
17 ต.ค. 2565

บริษัท เพรซิเดนท์ เบเกอรี่ จำกัด (มหาชน) หรือ PB เปิดเผยว่า ที่ประชุมคณะกรรมการบริษัท ครั้งที่ 10/2565 เมื่อวันที่ 17 ตุลาคม 2565 มีมติอนุมัติให้ นายพิพัฒ พะเนียงเวทย์ ได้แสดงความจำนงขอลาออกจากตำแหน่งประธานกรรมการบริษัท แต่ยังคงดำรงตำแหน่งกรรมการบริษัท และตำแหน่งประธานกรรมการตรวจสอบและพิจารณาค่าตอบแทน โดยมีผลตั้งแต่วันที่ 17 ตุลาคม 2565
ส่วนทางด้านที่ประชุมคณะกรรมการมีความเห็นว่า นายพิพัฒ พะเนียงเวทย์ เป็นผู้ก่อตั้งบริษัท และเป็นบุคคลที่ทำคุณประโยชน์นานับปการแก่บริษัท ทำให้บริษัทเจริญรุ่งเรืองจวบจนถึงปัจจุบัน จึงมีมติแต่งตั้ง นายพิพัฒ พะเนียงเวทย์ เป็นประธานกิตติมศักดิ์/กรรมการ มีผลตั้งแต่วันที่ 17 ตุลาคม 2565 เป็นต้นไป
นอกจากนี้ที่ประชุมคณะกรรมการมีมติแต่งตั้ง นายอภิชาติ ธรรมมโนมัย เป็นประธานกรรมการและกรรมการผู้อำนวยการ มีผลตั้งแต่วันที่ 17 ตุลาคม 2565 เป็นต้นไป